Page:Bischofs Waerferth von Worcester Übersetzung der Dialoge Gregors des grossen.djvu/48

 lareowes. ⁊ forðon þe he gehwearf under ðam lareowe to eadmodnysse, he worhte sona sylfa þa mægn, þe se lareow ær worhte.' Petrus him to cwæð: 'me lysteþ wel þæs þu sagast. ac la, ic þe frigne, hwæðer nu gyt aht oþres sy, þe þu mæge secgean be ðam godan men to ure lare getrymnysse.'

//

⁊ he sona him sylf geworhte þa mægenu, þe his lareow ær worhte, forþam þe he under þam lareowe gehwearf to eadmodnysse.' Petrus cwæð: ‘wel me licað þæs þe þu sægst. ac ic bidde þe, þet þu secge me, hweðer þu nu gyta ænig þing mare wite be þam godan men us to lare ⁊ to trymminge.’.

Be Libertinus geþylde, þe he hefde wid his abbod.

Gregorius him ⁊swarode: ‘witod-lice ic mæg ma secgan, ac ic nat, hwær se sy, se þe hine onhyrgean wille. ic (7b) gelyfe, þæt þæt mægn þære geþylde sy mare, þonne þa wundru ⁊ þa foretacnu. hit gelamp sume dæge, þæt se abbud, se æfter þes arwurðan Honorates forðfore heold ⁊ hæfde þone ræcenddom ⁊ hlaforddom þæs mynstres, þæt he weard gebolgen mid mycelre hatheortnysse wið þone æfestan wer Libertinum swa swiðe, þæt he hine mid his handum forbeah. ⁊ þa forþon þe he næfde gyrde hine mid to sleanne, þa gefeng he þone fotsceamol æt his reste foran ⁊ beot Libertinum on þæt heafod ⁊ on þa onsyne, oþ þæt he gedyde, þæt eall his andwlita awannode ⁊ asweoll. ⁊ he þa swa swiþe geswungen gewat swigende to his agenre ræste. þa oðre dæge

//

Gregorius him cwed to: 'gewislice ic mæg be him mare secgan, ac ic nat, hweðer ænig is, þe hine geefenlæcean wille. ic soðlice gelyfe, þæt þæs geþyldes mægen si mare, þonne þa tacna ⁊ þa wundra. hit gelamp sumon dæge, þæt se abbod, þe æfter þæs arwurðan Honorates forðfore heold þæs mynstres reccendom, mid mycelre hatheortnysse wearð þearle gebolgen wið þone arwurðan wer Libertinum, swa swyðe, þæt he hine mid his handum hetelice beot. ⁊ þa forþam þe he næfde nænne repel hine mid to þersceanne, þa gelæhte he þone fotscamul ætforan his bedde ⁊ beot (6a) Libertinum on þæt heafod ⁊ on þa ansyne, oð þæt eall his andwlita wearð toswollen ⁊ awannod. ða þa he swa swiðe mid geþersce mistucod wæs, þa gewat he swigende to his agenum bedde. ða oðre dæge

_ Q—8 lareowel[⁊eadmodnesse O 4 megen O 4—5 worhtel[⁊etrus O || tocwwd] cw. to O 6 sagasO 8 sie O||secggan O 9 menn Oj lare getr.] lare ⁊ try[]⁊nysse O 12 ondswerode O 1G maj me O 14 sieO 16 megen

O|jsie O 18 deg O

19 -wyrdan O 20 Honer- QO ||

hiold O 21 recend-

dom] ricandom O 22 þet he f. O 2G -nesse O 24 þon(e) i(r)festan were Libertino O 27 sleande O 28 -fencg O G1 ondwlita O G2 asweol O GG gesw. gew.] geswungen wes he him gewat O G4 reste O